section_heading: Masovno ubijanje
paragraph_text: U srpnju 1941. godine Höss je bio pozvan u Berlin kako bi mu Heinrich Himmler dao "osobne naredbe". Rekao mu je da je Hitler donio konačno rješenje židovskog pitanja, te da je Auschwitz izabran za ubojstvo tisuća europskih Židova. Naredio mu je da nikom ne govori o tome, jer je to tajno državno pitanje, čak ni kontroloru logora Richardu Glücku. Jedina osoba kojoj je Höss povjerio tajnu jest njegova supruga Hedwig, ali to se dogodilo tek krajem 1942., kad je ona to već doznala od Fritza Brachta. Himmler je rekao Hössu da će sve upute dobivati od Adolfa Eichmanna, koji je stigao u logor četiri tjedana kasnije.